Document ID: /roh_data/filtered/fineweb-2-filterrobots_roh.jsonl.gz/60996

Aviun glischna giu da la pista
- Gievgia, 5.3.2015, 19:42
Sin la plazza aviatica La Guardia a New York è in aviun da passagiers glischnà giu da la pista. L'aviun da la societad aviatica Delta saja atterrà durant ch’i cuflava ed haja cumenzà a glischnar, rapporta l'emettur NBC.
Nagins dals 125 passagiers a bord sajan vegnids blessads. Tenor ils pumpiers da New York saja cullà ora kerosin ord la maschina. L'eroport ha serrà suenter l'accident. La Guardia è il pli pitschen dals 3 eroports da New York, dentant fitg impurtant per il traffic naziunal.
RR novitads 20:00